Oscar Niemeyer

Oscar Ribeiro de Almeida Niemeyer Soares Filho (15. joulukuuta 1907 Rio de Janeiro, Brasilia – 5. joulukuuta 2012) oli brasilialainen arkkitehti. Hän kehitti Le Corbusier’n innoittamana nykyaikaisen brasilialaisen tyylin. Hän on suunnitellut muun muassa Belo Horizonten lähistöllä sijaitsevan Pampulhan vapaa-ajanviettokeskuksen sekä useita julkisia rakennuksia, muun muassa YK:n päärakennuksen New Yorkissa.

Niemeyer liittyi kommunistiseen puolueeseen vuonna 1945. Armeijan kaapattua vallan vuonna 1964 hänet pakotettiin maanpakoon. Hän avasi toimistonsa Champs-Élysées’llä Pariisissa. Hän oli pitkälti vastuussa uuden pääkaupungin Brasílian rakennusten suunnittelusta ja palasi synnyinmaahansa 1980-luvulla.

Vuonna 1988 Niemeyer sai Pritzker-palkinnon yhdessä yhdysvaltalaisen Gordon Bunshaftin kanssa. Vielä 89 vuoden ikäisenä vuonna 1996 hän suunnitteli maineikkaan Niteróin nykytaiteen museon. Hän jatkoi uraansa aina 2000-luvulle ja avioitui vuonna 2006 60-vuotiaan Vera Lucia Cabreiran kanssa.

Tunnustuksia 
 Leninin kansainvälinen rauhanpalkinto 1963

Lähteet

Aiheesta muualla 

 Oscar Niemeyerin muistokirjoitus Helsingin Sanomissa

Oscar Niemeyer
Vuonna 1907 syntyneet
Vuonna 2012 kuolleet
Yli satavuotiaiksi eläneet brasilialaiset